Peru eddigi története során négy alkalommal szerepelt világbajnokságon (1930, 1970, 1978, 1982), ahol a legjobb eredményük egy 7. hely. Annál sikeresebbek voltak a Copa Américakon ugyanis, kétszeres Copa América győztesnek mondhatják magukat (1939, 1975). A 2000-es CONCACAF-aranykupán pedig meghívottként vettek részt, ahol bronzérmet szereztek. Mindemellett két alkalommal szerepeltek még a nyári olimpiai játékokon is (1936, 1960).